มาร์โคโปโลเป็นหนึ่งในร้านอาหารอิตาเลี่ยนที่หาได้ยากมากในลพบุรี โดยเฉพาะในเมือง บวกกับราคาเบาๆทำให้เป็นที่นิยมของนักเรียน ไม่ว่าจะเป็นช่วงหลังเลิกเรียนหรือสังสรรค์กับเพื่อนฝูง ทำให้บางครั้งเราจะเห็นร้านนี้แน่นหลังจากช่วงกิจกรรมต่างๆ
อาหารที่เป็นที่นิยม(ของเรากับเพื่อน)เห็นจะเป็นสปาเก็ตตี้คาโบนาร่ารสชาติเข้มข้น ขนาดจานเหมาะกับ 1-2 คน ราคาก็เพียง 99 บาทเท่านั้น
ส่วนพิซซ่ารสชาติเฉยๆ พอกินได้ แป้งบางกรอบดี 1 ถาดมี 8 ชิ้น วันนี้สั่งฮาวายเอี้ยนเปลี่ยนพริกหยวกเป็นเห็ด 229 บาท
ทั้งหมดนี่หารกันเหลือคนละ 60 กว่าบาทเท่านั้น